## KAPOSVÁR MEGYEI JOGÚ VÁROS

**POLGÁRMESTERE** 1. változat

## ELŐTERJESZTÉS

**a Kaposvár-Sántos Szociális Intézményfenntartó Társulás társulási megállapodásának módosításáról**

Kaposvár Megyei Jogú Város Önkormányzata és Sántos Község Önkormányzata a 2013. június 5-én kötött társulási megállapodásban rögzítettek szerint döntött a SzocioNet Egyesített Szociális és Gyermekjóléti Intézmény közös fenntartásáról, jogi személyiséggel rendelkező önkormányzati társulás létrehozásáról.

2017. január 1-től az intézmény elnevezése megváltozott Kaposvári Szociális Központra és ezzel egyidőben a Kaposvári Humánszolgáltatási Gondnoksághoz kerültek át a Bölcsődei Központ, valamint a Család és Gyermekjóléti Központ Intézményegységek, az általuk ellátott feladatokkal.

Az eredeti társulási megállapodás 23. pontja szerint a felek a megállapodást 2013. december 31. napjáig határozott időtartamra kötötték, azzal a kikötéssel, hogy minden év végén, a központi finanszírozás ismeretében közös elhatározással döntenek a társulási együttműködés folytatásáról. 2014-ben, 2015-ben és 2016-ban Kaposvár és Sántos képviselő testülete döntött a társulási szerződés következő év december 31. napjáig történő meghosszabbításáról.

A csatolt módosított társulási megállapodásban az eredeti megállapodás 23. pontjában a határozott időt 2018. december 31-ig javasoljuk módosítani.

Kérem a Tisztelt Közgyűlést, hogy a határozati javaslatot, valamint a mellékletként csatolt társulási megállapodás módosítást fogadja el.

**Kaposvár, 2017. november 8.**

**Szita Károly**

**polgármester**

**HATÁROZATI JAVASLAT:**

Kaposvár Megyei Jogú Város Közgyűlése a Kaposvár-Sántos Szociális Intézményfenntartó Társulás társulási megállapodásának módosítását az előterjesztéshez csatolt mellékletben foglaltak szerint jóváhagyja, és felhatalmazza a polgármestert a társulási megállapodás módosításának aláírására.

Felelős: Szita Károly polgármester

Közreműködik: Nagyné Horváth Mónika népjóléti referens

Határidő: 2017. december 31.

## Melléklet

## TÁRSULÁSI MEGÁLLAPODÁS MÓDOSÍTÁS

Amely létrejött egyrészről, **Sántos Község Önkormányzata** (7472 Sántos, Fő u. 112. képviseletében Antalné Keresztes Mária polgármester, pénzügyi ellenjegyző: Zóka Mónika) és **Kaposvár Megyei Jogú Város Önkormányzata** (7400 Kaposvár, Kossuth tér 1. képviseletében Szita Károly polgármester, pénzügyi ellenjegyző: Balogh Beáta igazgató) között a 2013. június 5-én kötött, 2013. december 12-én, 2014. december 10-én, 2015. december 10-én, valamint 2016. december 5-én módosított, társulási megállapodás módosításáról az alábbiak szerint:

1./ A társulási megállapodás 23. pontja helyébe az alábbi szöveg lép:

„23. Jelen szerződést a Felek 2018. december 31-ig terjedő határozott időtartamra kötik. A társulási együttműködés esetleges folytatásáról a Felek minden év végén, a központi finanszírozás ismeretében közös elhatározással döntenek. A társulási megállapodás módosítását bármely tag önkormányzat kezdeményezheti, arról a Felek egyező akarattal döntenek. A Társulásból kilépni a naptári év végén, a másik Féllel legalább hat hónappal korábban közölt képviselő-testületi döntéssel lehet. A Társulás működéséről a Felek évente egyszer a képviselő-testületek vagy szerveik előtt beszámolnak.”

2./ A felek a szerződés módosítását a szükséges egyeztetések lefolytatása után, mint akaratukkal egyezőt, jóváhagyólag írják alá.

**Kaposvár, 2017. december 7.**

**Szita Károly Antalné Keresztes Mária**

 polgármester polgármester

**Balogh Beáta Zóka Mónika**

igazgató pénzügyi ellenjegyző pénzügyi ellenjegyző

**Záradék:**

Kaposvár Megyei Jogú Város Közgyűlése a társulási megállapodás módosítását a …/2017. (XII.07.) önkormányzati határozatával jóváhagyta.

**Kaposvár, 2017. …...............**

**Szita Károly**

**polgármester**

**Záradék:**

Sántos Község Önkormányzata a társulási megállapodás módosítását a …./2017. (…...) önkormányzati határozatával jóváhagyta.

**Sántos, 2017. ………………..**

**Antalné Keresztes Mária**

**polgármester**